turjo4nis/wikipedia-bn-dump-20250701 huggingface dataset:
আবদুল আহাদ (বুদ্ধিজীবী)

আবদুল আহাদ (জন্ম: ২২ নভেম্বর, ১৯২৩- মৃত্যু: মে, ১৯৭১) একজন স্বনামধন্য আইনজীবী ছিলেন। ১৯৫০ সালে বাংলাদেশে এসে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম।

জন্ম ও ছাত্রজীবন 
আবদুল আহাদের জন্ম ১৯২৩ সালের ২২ নভেম্বর। তার বাবা মরহুম সৈয়দুর রহমান। তিনি কলকাতায় শিক্ষা লাভ করেন। ১৯৪২ সালে প্রেসিডেন্সি কলেজ থেকে ইতিহাসে অনার্সসহ বিএ পাস করেন। কলকাতা বিশ্ববিদ্যালয়ের অধীন আইন কলেজ থেকে ১৯৪৫ সালে ল ও কলকাতার ইনকরপোরেটেড ল সোসাইটি থেকে অ্যাটর্নি অ্যাট ল পরীক্ষায় উত্তীর্ণ হন। বাংলাদেশে আসার আগ পর্যন্ত তিনি কলকাতা হাইকোর্টে আইন ব্যবসা করেন। তিনি দুই কন্যার জনক ছিলেন।

কর্মজীবন 
আবদুল আহাদের আদি নিবাস পশ্চিমবঙ্গের হুগলীতে। ১৯৫০ সালে এ দেশে আসেন তিনি। ১৯৫১ সালে হাইকোর্টে আইন পেশায় যোগদান করেন। তার সবচেয়ে বড় অবদান হচ্ছে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম। ঢাকা, চট্টগ্রাম ও খুলনায় এর শাখা ছিল। এ ছাড়া ১৯৬১-৬২ সালে পূর্ব পাকিস্তান বণিক সমিতির সভাপতি, ১৯৬২-৬৩ সালে পাকিস্তান বণিক সমিতির সভাপতি ও ১৯৬৫-৬৬ সালে ঢাকা ক্লাবের সভাপতি হিসেবে দায়িত্ব পালন করেন। ১৯৭০ সালে জেনেভায় অনুষ্ঠিত আন্তর্জাতিক শ্রম সংস্থার বার্ষিক বিশ্ব সম্মেলনে পূর্ব পাকিস্তানের বণিক ও মালিকদের পক্ষ থেকে প্রতিনিধি হিসেবে যোগদান করেন।

এ দেশের অধিকার আদায়ের আন্দোলনের সঙ্গেও তিনি সম্পৃক্ত ছিলেন। বঙ্গবন্ধুসহ বিভিন্ন রাজনৈতিক নেতার সঙ্গে ছিল তার ঘনিষ্ঠ যোগাযোগ। তার বড় ভাই প্রখ্যাত সাংবাদিক আবদুল ওয়াহেদের জ্যেষ্ঠ কন্যা সিদ্দিকা জামানের স্মৃতিচারণামূলক রচনা থেকে জানা যায়, পাকিস্তান সিভিল সার্ভিসের বাঙালি কর্মকর্তা সানাউল হক ও এ কে এম আহসান এবং কবি সিকান্দার আবু জাফর ও কথাসাহিত্যিক শওকত ওসমানের সান্নিধ্যে এসে তিনি শুধু বাঙালি সংস্কৃতিই নয়, এ দেশের রাজনীতির প্রতিও গভীরভাবে আগ্রহী হয়ে ওঠেন। বাংলাদেশের স্বাধিকার আদায়ের আন্দোলনে তিনি নানাভাবে ভূমিকা রেখেছেন। একাত্তরের উত্তাল দিনগুলোতেও বিভিন্ন কর্মসূচিতে আবদুল আহাদ নানাভাবে সহযোগিতা করেছেন।

মৃত্যু 
১৯৭১ সালের ১৯ মে পাকিস্তান সেনাবাহিনী আইনজীবী আবদুল আহাদকে তার মতিঝিলের অরডিগণাম অ্যান্ড কোম্পানির অফিসে এসে দ্বিতীয় দফা ধরে নিয়ে যায়। এর আগে ১৪ মে তাকে একই অফিস থেকে পাকিস্তানিরা প্রথম আটক করেছিল। দুদিন আটক রেখে ছেড়ে দেয়। এ সময় তাকে ব্যাপক জিজ্ঞাসাবাদ করা হয়। নির্যাতনও করে। কিন্তু তার মুখ থেকে কোনো কথা বা তথ্য বের করতে পারেনি তারা। ছাড়া পাওয়ার পর চিকিৎসা নিয়ে আবার অফিস শুরু করেন তিনি।

দ্বিতীয় দফা আটকের পর মে মাসের শেষ ভাগে তাকে অন্য বন্দীদের থেকে আলাদা করে রাখা হয়েছিল। পরিবারের সদস্যরা তাকে ছাড়িয়ে নেওয়ার চেষ্টা করেন। মে মাসের শেষ সপ্তাহ পর্যন্ত তার খোঁজ পেলেও এরপর তার কোনো খোঁজ পাননি তারা। স্বাধীনতার পরও তারা বিভিন্ন স্থানে খোঁজ করেছেন। কোথাও তার খোঁজ পাওয়া যায়নি। এ কারণে তার শহীদ হওয়ার সঠিক তারিখ জানা যায়নি। তবে ধারণা করা হয়, ব্যাপক নির্যাতনের পর মে মাসের শেষ সপ্তাহেই তাকে হত্যা করা হয়।

তথ্যসূত্র 

১। শহীদ বুদ্ধিজীবী কোষগ্রন্থ-(সম্পাদনা রশিদ হায়দার) 
২। শহীদ বুদ্ধিজীবী স্মারক ডাকটিকিট (চতুর্থ পর্যায়) প্রকাশ উপলক্ষে প্রকাশিত স্মরণিকা (১৯৯৫)।

বহিঃসংযোগ 

১৯২৩-এ জন্ম
১৯৭১-এ মৃত্যু
১৯৭১-এ শহীদ বুদ্ধিজীবী
আইনজীবী
বাংলাদেশের স্বাধীনতা যুদ্ধে নিহত ব্যক্তি
বাংলাদেশী আইনজীবী
রোলেন স্ট্রস

রোলেন স্ট্রস (জন্ম: ২২ এপ্রিল, ১৯৯২) ভোক্সরাস্টে জন্মগ্রহণকারী দক্ষিণ আফ্রিকান সুন্দরী প্রতিযোগী। ২০১৪ সালে মিস সাউথ আফ্রিকা মুকুট লাভের পর একই বছরের ডিসেম্বরে মিস ওয়ার্ল্ড খেতাব জয় করেন। দ্বিতীয় দক্ষিণ আফ্রিকান রমনী হিসেবে মিস ওয়ার্ল্ড শিরোপা জয় করলেও শিরোপা লাভের দিক দিয়ে তৃতীয় স্থানে রয়েছেন।

লন্ডনে অনুষ্ঠিত এ প্রতিযোগিতায় ১৪ ডিসেম্বর, ২০১৪ তারিখে এ সম্মাননা লাভ করেন। প্রতিযোগিতার নিয়ম অনুসারে তাকে তার রাজত্বকালে লন্ডনে অবস্থান করতে হবে।

ব্যক্তিগত জীবন 
৮ বছর বয়সে ২০০০ সালে রক্তসম্পর্কহীন জো-অ্যান স্ট্রসের মিস সাউথ আফ্রিকা মুকুটলাভের সময় প্রত্যক্ষদর্শী ছিলেন রোলেন স্ট্রস। মার্চ, ২০১৪ সালে ঐ শিরোপা জয় করে তার এ স্বপ্ন পূরণ করেন তিনি। এমপুমালাঙ্গার ভোক্সরাস্টে জন্মগ্রহণ করলেও পড়াশোনা করছেন ব্লুমফন্টেইনের ফ্রি স্টেট বিশ্ববিদ্যালয়ে। সেখানে বর্তমানে তিনি চিকিৎশাস্ত্রে অধ্যয়ন করছেন।

সুন্দরী প্রতিযোগিতায় অংশগ্রহণ 
১৫ বছর বয়সে জাতীয় পর্যায়ে অনুষ্ঠিত এলিট মডেল লুক আন্তর্জাতিক অংশ নেন। ২০০৭ সালে অনুষ্ঠিত এ প্রতিযোগিতায় ৫৫জন প্রতিযোগীর মধ্যে তিনি পঞ্চদশ স্থান অধিকার করেন। সিন্ডি ক্রফোর্ড, স্টিফানি সেমুর, জিয়েলি বিন্ডচিনের ন্যায় উল্লেখযোগ্য প্রতিযোগীগণ ঐ বছর অংশগ্রহণ না করলেও ব্যাপকভাবে আলোচিত ও আন্তর্জাতিক অঙ্গনে সফলতা লাভ করে। ২০১১ সালে মিস সাউথ আফ্রিকায় শীর্ষ পাঁচে অবস্থান করেন। দুই বছর পর ২০১৩ সালে এ প্রতিযোগিতায় অংশ নিয়ে ২০১৪ সালের মিস সাউথ আফ্রিকা নির্বাচিত হন। এরফলে তিনি মিস ইউনিভার্স ও মিস ওয়ার্ল্ড - উভয় প্রতিযোগিতায় অংশগ্রহণের জন্য বিবেচিত হন। কিন্তু ডিসেম্বর, ২০১৪ সালে মিস ওয়ার্ল্ডের শিরোপা লাভের ফলে তিনি মিস ইউনিভার্স প্রতিযোগিতায় অংশগ্রহণ করতে পারবেন না।

১৪ ডিসেম্বর, ২০১৪ তারিখে লন্ডনের এক্সেল এরিনায় মিস ওয়ার্ল্ড প্রতিযোগিতা অনুষ্ঠিত হয় ও তিনি এ শিরোপা জয় করেন।

তথ্যসূত্র

বহিঃসংযোগ 
 Miss World 2014 Winner

১৯৯২-এ জন্ম
জীবিত ব্যক্তি
মিস ওয়ার্ল্ড বিজয়ী
মিস সাউথ আফ্রিকা বিজয়ী
নেলস্প্রুটের ব্যক্তি
দক্ষিণ আফ্রিকান সুন্দরী প্রতিযোগিতা বিজয়ী
দক্ষিণ আফ্রিকান শ্বেতাঙ্গ ব্যক্তি
দক্ষিণ আফ্রিকান খ্রিস্টান
মিস ওয়ার্ল্ড ২০১৪-এর প্রতিনিধি
ক্লো গ্রেইস মরেটজ

ক্লোই গ্রেইজ মরেটজ (; জন্মঃ ফেব্রুয়ারি ১০, ১৯৯৭ ) একজন মার্কিন অভিনেত্রী এবং মডেল। সাত বছর বয়স থেকেই তিনি অভিনয় শুরু করেন এবং তার পরের বছেরে তিনি দ্য আমিতিভিল্ল হরর চলচ্চিত্রের জন্য প্রথম বারের মত এ্যাওয়ার্ডের জন্য মনোনীত হন। মরেটজের অভিনীত ছবির নাম হচ্ছে ফাইফ হান্ড্রেড দেয়স অফ সামার, ডাইরি অফ এ ওয়িম্পি কিড, কিক এস, লেট মি ইন, হুগো, ডার্ক সেদস, কেরি, ঈফ আই সটে এবং দ্যা ইকুইলাইযার। ২০১০ সালে মরেতজ কিক এস নামক এক গেমের জন্য কণ্ঠস্বর দিয়েছিলেন। তিন বছর পর তিনি কিক এস ২ নামক ছবিতে অভিনয় করেছেন।

প্রাথমিক জীবন
মরতেজ জন্মগ্রহণ করেছেন আটলান্টা, জর্জিয়া শহরে. তার মা, তেরি (নি ডিউক), একজন অভিনেত্রী, এবং তার বাবা,  মাক্কয় লী মরতেজ, একজন প্লাসটিক সারজান। তার চারজোন বড় ভাই আছেন: ব্রানডন, ত্রেভর, কলিন, এবং ইথান। তিনি বলে থাকেন যে তার পরিবার খুব ধারমিক।  ২০০২ সালে তিনি তার বড় ভাই ত্রেভর এবং মার সাথে জর্জিয়া শহরের কারতেরসভিল থেকে নিউ ইয়র্ক কারণ তিনি প্রফেশনাল পারফরমিং আর্টস স্কুলে টিকেছেন এবং সেটাই তাকে তার অভিনয়ের দিকে আগ্রহি করে তুলে।

চলচ্চিত্র তালিকা

তথ্যসূত্র 

১৯৯৭-এ জন্ম
জীবিত ব্যক্তি
মার্কিন চলচ্চিত্র অভিনেত্রী
২১শ শতাব্দীর মার্কিন অভিনেত্রী
মার্কিন নারীবাদী
মার্কিন শিশু অভিনেত্রী
মার্কিন কণ্ঠাভিনেত্রী
জর্জিয়ার (মার্কিন যুক্তরাষ্ট্রের অঙ্গরাজ্য) অভিনেত্রী
মার্কিন টেলিভিশন অভিনেত্রী
মার্কিন যুক্তরাষ্ট্রের এলজিবিটিকিউ অধিকার কর্মী
স্টুয়ার্ট লিটল

স্টুয়ার্ট লিটল হল ১৯৯৯ সালের আমেরিকান কমেডি চলচ্চিত্র। যেটি পরিচালনা করেছেন রব মিনকোফ। এটি ই.বি. হোয়াইটের স্টুয়ার্ট লিটল উপন্যাসের উপর ভিত্তি করে নির্মিত চলচ্চিত্র।

তথ্যসূত্র 

১৯৯৯-এর চলচ্চিত্র
মার্কিন চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
অনাথ সম্পর্কে চলচ্চিত্র
লাইভ অ্যাকশন ও অ্যানিমেশন সহ চলচ্চিত্র
কলাম্বিয়া পিকচার্সের চলচ্চিত্র
মার্কিন উপন্যাস অবলম্বনে চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
ইংরেজি ভাষার রোমাঞ্চকর হাস্যরসাত্মক চলচ্চিত্র
মার্কিন রোমাঞ্চকর হাস্যরসাত্মক চলচ্চিত্র
মানাত

মানাত হল ইসলাম পূর্ব যুগে মক্কায় পৌত্তলিকদের তিন প্রধান দেবীর অন্যতমা।

উৎপত্তি 
ধারণা করা হয়, নামটি আরবি মূল শব্দ 'মানা' থেকে এসেছে যার অর্থ 'নির্ধারণ করা'। আরেক মতানুসারে, এটি আরবি শব্দ 'মানিয়া' থেকে এসেছে যার অর্থ 'ভাগ্য'। অর্থাৎ, নামের দুটি অর্থই এই দেবীর কাজের সাথে সঙ্গতিপূর্ণ। মানাত সহ প্রাক-ইসলামিক থিওফোরিক নামগুলি আরব উত্সগুলিতে ভালভাবে প্রমাণিত।

উপাসনা 
প্রাক ইসলামি যুগের আরবগণ তাঁকে ভাগ্যের দেবী হিসেবে পূজা করত । তিনি মানাওয়াত নামে পেত্রাবাসীদের কাছে পূজিতা হতেন এবং তাঁকে গ্রিকো-রোমান দেবী নেমেসিস এর সমতুল মনে করা হয় । তাঁকে দেবতা হুবাল এর স্ত্রী মনে করা হয়। প্রাক ইসলামি আরবগণ তিন দেবী আল লাত, উজ্জা ও মানাতকে আল্লাহর তিন কন্যা মনে করত। কিতাব আল আশনাম-এ রয়েছে -

মন্দির ধ্বংস 
মুহাম্মদের  আবির্ভাবের পূর্ব পর্যন্ত আরবগণ মানাতের পূজা করত । মানাতের মন্দির মুহাম্মদ  এর নির্দেশে সাদ ইবনে যায়িদ আল আশহালি জানুয়ারি ৬৩০ খ্রিস্টাব্দে ধ্বংস করেন ।

তথ্যসূত্র 

আরবীয় দেবী
মধ্যপ্রাচ্যের পুরাণ
কুমার বিশ্বজিৎ

কুমার বিশ্বজিৎ (জন্মঃ ১ জুন ১৯৬৩) একজন বাংলাদেশী সঙ্গীত শিল্পী। তিনি বাংলাদেশের  সঙ্গীত জগতের সবচেয়ে জনপ্রিয় ও সম্মানিত ব্যক্তিত্বদের একজন। একাধারে  তিনি গীতিকার, সুরকার, সঙ্গীত শিল্পী,  সঙ্গীত পরিচালক।  তিনি একাধিকবার জাতীয় চলচ্চিত্র পুরস্কার পেয়েছেন। তিনি চট্টগ্রাম বিশ্ববিদ্যালয়-এর অধীন চট্টগ্রাম সিটি কলেজ থেকে স্নাতক সম্পন্ন করেন।

শৈশব 
কুমার বিশ্বজিৎ চট্টগ্রাম জেলায় তার শৈশব অতিবাহিত করেছেন। তিনি সেখানে জন্মগ্রহণ করেন এবং সেখানে থেকেই তার প্রাথমিক শিক্ষা সম্পন্ন করেন।

কর্মজীবন ও সঙ্গীত জীবন 
বিশ্বজিৎ যদিও চট্টগ্রামে বেড়ে উঠেছেন, কর্মজীবনের জন্য তিনি বিভিন্ন সময় ঢাকা আসা যাওয়া করতেন। গানের প্রতি তার আলাদা টান ছিল। ‘তোরে পুতুলের মত করে সাজিয়ে’—এই গানটি দিয়ে সঙ্গীত ভুবনে আলোড়ন ফেলে দেন। তখন থেকেই তিনি বিখ্যাত হয়ে উঠেন। সঙ্গীত জীবনে তিনি অনেক জনপ্রিয় গান গেয়েছেন। বাংলাদেশের নামকরা প্রায় সব সঙ্গীত পরিচালকের সাথে তিনি কাজ করেছেন। তার উল্লেখযোগ্য গানের মধ্যে রয়েছে—‘তুমি রোজ বিকেলে আমার বাগানে ফুল নিতে আসতে’, ‘ভিটা নাই রে’, ‘আমি সাম্পানে বাঁধিব ঘর’, ‘মানুষ বুড়ো হয় মন বুড়ো হয় না’, ‘মাতাল হাওয়া কেন বুকের মাঝে মিশে’, ’সেই কথা সেই স্মৃতি ছিলাম খেলার সাথি’ প্রভৃতি।

পারিবারিক জীবন 
কুমার বিশ্বজিৎ নাঈমা সুলতানার সাথে বিবাহ বন্ধনে আবদ্ধ হয়েছেন; তাদের একমাত্র পুত্র নিবিড় কুমার।

চলচ্চিত্রের সুর
 সুতপার ঠিকানা (২০১৫)

পুরস্কার ও মনোনয়ন 
কুমার বিশ্বজিৎ দুইবার জাতীয় চলচ্চিত্র পুরস্কারে সেরা নেপথ্য পুরুষ শিল্পী পুরস্কারে ভূষিত হয়েছেন। এছাড়াও তিনি বঙ্গবন্ধু স্মৃতি পুরস্কার, জিয়া স্মৃতি পুরস্কার, যায় যায় ‍দিন, চ্যানেল আই চলচ্চিত্র পুরস্কার, চ্যানেল আই পারফরম্যান্স পুরস্কার, সিটিসেল-চ্যানেল আই মিউজিক অ্যাওয়ার্ডস, বিনোদন বিচিত্রা পুরস্কারসহ বিভিন্ন পুরস্কারে ভূষিত হয়েছেন।।

তথ্যসূত্র

বহিঃসংযোগ 
 

১৯৬৩-এ জন্ম
জীবিত ব্যক্তি
২০শ শতাব্দীর বাংলাদেশী গায়ক
২১শ শতাব্দীর বাংলাদেশী গায়ক
চট্টগ্রাম জেলার সঙ্গীতশিল্পী
বাংলাদেশী নেপথ্য কণ্ঠশিল্পী
বাংলাদেশী পপ সঙ্গীতশিল্পী
বাংলাদেশী সুরকার
বাংলাদেশী হিন্দু
শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী গায়ক
বাংলা ভাষার সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
বাঙালি হিন্দু
২১শ শতাব্দীর বাংলাদেশী সঙ্গীতশিল্পী
স্বাদুপানির কুমির

স্বাদুপানির কুমির , (), (বৈজ্ঞানিক নাম: Crocodylus palustris) হচ্ছে কুমির বর্গের একটি সরীসৃপ। এদের তুণ্ড প্রশস্ত, মাথার সম্মুখভাগ অবতল, চোখের সামনে কোনো খাঁজ থাকে না। প্রাপ্তবয়স্ক কুমিরের দৈর্ঘ্য ৩-৫ মিটার। বাংলাদেশের বন্যপ্রাণী আইনে এ প্রজাতিটি সংরক্ষিত।

আরও দেখুন 
 ঘড়িয়াল

তথ্যসূত্র

বহিঃসংযোগ

 
 

দক্ষিণ এশিয়ার প্রাণিকুল
বাংলাদেশের সরীসৃপ
ভারতের সরীসৃপ
পাকিস্তানের সরীসৃপ
শ্রীলঙ্কার সরীসৃপ
কুমির
১৮৩১-এ বর্ণিত সরীসৃপ
শীর্ষ খাদ্যশিকারী প্রাণী
নেপালের সরীসৃপ
পাকিস্তানের জাতীয় প্রতীক
অ্যাডাম মিলেন

অ্যাডাম ফ্রেজার মিলেন (; জন্ম: ১৩ এপ্রিল, ১৯৯২) পালমারস্টোন নর্থে জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য অ্যাডাম মিলেন ডানহাতে ফাস্ট-মিডিয়াম বোলিং করেন। এছাড়াও তিনি নিচের সারির ডানহাতি ব্যাটসম্যান হিসেবেও দলে ভূমিকা রাখছেন। ঘরোয়া ক্রিকেটে সেন্ট্রাল ডিস্ট্রিক্টস দলে খেলছেন।

প্রারম্ভিক জীবন 
২০০৯-১০ মৌসুমে ১৮ বছর বয়সে প্রথম-শ্রেণীর ক্রিকেটে অভিষেক ঘটে মিলেনের। উদ্বোধনী খেলার দ্বিতীয় বলেই উইকেট পান তিনি। খেলায় ক্যান্টারবারি দলের বিপক্ষে তার বোলিং পরিসংখ্যান ছিল ৪/৫২। ২০১০ সালের চ্যাম্পিয়ন্স লীগে সেন্ট্রাল ডিস্ট্রিক্টসের টুয়েন্টি২০ দলে তিনিও অন্তর্ভুক্ত হন। ঘরোয়া এইচআরভি কাপে তিনি কোন খেলায় অংশ নেননি। প্রতিযোগিতায় তিনি দুই খেলায় অংশ নিয়ে পেস বোলিংয়ে সকলকে আশ্চর্য্যান্বিত করেন।

খেলোয়াড়ী জীবন 
ডিসেম্বর, ২০১০ সালে নিউজিল্যান্ডের টুয়েন্টি২০ ক্রিকেট দলে অভিষেক ঘটে তার। পাকিস্তানের বিপক্ষে তিনি শুধুমাত্র রানই দিয়ে যান। কিন্তু তার পেস বোলিংয়ের রান দেয়ার হার বেশি থাকায় ব্যাপক সমালোচিত হয়। আঘাতের কারণে প্রথম-শ্রেণীর ক্রিকেটে বাঁধাগ্রস্ত হয়। তারপরও জাতীয় দলে খেলার জন্য দৃঢ়চেতা মনোভাব ছিল তার। তিনি ঘণ্টা প্রতি ১৫০ কিলোমিটারেরও অধিক গতিবেগে বোলিংয়ে পারদর্শী। অতঃপর ২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলে ঠাঁই হয়।

২০১৫ মৌসুমে ইংল্যান্ড সফরে নিউজিল্যান্ডের ওডিআই ও টুয়েন্টি২০ আন্তর্জাতিকে দলের অন্যতম সদস্য মনোনীত হন। কিন্তু আঘাতের কারণে তার পরিবর্তে মিচেল স্যান্টনার স্থলাভিষিক্ত হন।

ক্রিকেট বিশ্বকাপ 
২০১৫ সালের ক্রিকেট বিশ্বকাপে নিউজিল্যান্ড ক্রিকেট কর্তৃক ৩০-সদস্যের প্রাথমিক তালিকায় তিনিও অন্তর্ভুক্ত হন। পরবর্তীতে ৮ জানুয়ারি, ২০১৫ তারিখে নিউজিল্যান্ড ক্রিকেট কর্তৃপক্ষ তাদের নিয়ন্ত্রণাধীন নিউজিল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ঐ তালিকায় তিনিও অন্তর্ভুক্ত হন। কিন্তু, ২২ মার্চ হাঁটুর গোড়ালিতে আঘাতাপ্রাপ্তির ফলে অ্যাডাম মিলেন দল থেকে বাদ পড়েন। তার পরিবর্তে উদীয়মান ফাস্ট বোলার ম্যাট হেনরিকে অন্তর্ভুক্ত করা হয়।

তথ্যসূত্র

আরও দেখুন 
 ডেভিড মিলেন্স
 ব্রেন্ডন ম্যাককুলাম
 ২০১৬ আইসিসি বিশ্ব টুয়েন্টি২০
 নিউজিল্যান্ড জাতীয় ক্রিকেট দল

বহিঃসংযোগ 
 
 
 রয়্যাল চ্যালেঞ্জার্স ব্যাঙ্গালোরে অ্যাডাম মিলেন
 ব্ল্যাকক্যাপসে অ্যাডাম মিলেন 

১৯৯২-এ জন্ম
২০১৫ ক্রিকেট বিশ্বকাপের ক্রিকেটার
এসেক্সের ক্রিকেটার
জীবিত ব্যক্তি
নিউজিল্যান্ডীয় ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
সেন্ট্রাল ডিস্ট্রিক্টসের ক্রিকেটার
কেন্টের ক্রিকেটার
সিডনি থান্ডারের ক্রিকেটার
মুম্বই ইন্ডিয়ান্সের ক্রিকেটার
নর্থ আইল্যান্ডের ক্রিকেটার
চেন্নাই সুপার কিংসের ক্রিকেটার
মেলবোর্ন স্টার্সের ক্রিকেটার
গ্রাহাম হিউজ

গ্রাহাম ডেভিড হিউজ (ইংরেজিতে: Graham David Hughes, জন্ম ১৯৭৯) একজন ব্রিটিশ অভিযাত্রী, চলচ্চিত্র নির্মাতা, টেলিভিশন উপস্থাপক এবং গিনেস বিশ্ব রেকর্ডধারী। হিউজ সফলভাবে বিশ্বের ১৯৩টি জাতিসংঘের সদস্য রাষ্ট্র ভ্রমণ করেছেন কোন ধরনের উড়োজাহাজে চড়া ছাড়াই বা আকাশপথে না গিয়েই। তিনি চার বছর ধরে এই অভিযান চালিয়েছিলেন এবং ২০১২ সালের নভেম্বরে তার এই অভিযান শেষ হয়। এই অভিযান চলাকালে হিউজ ন্যাশনাল জিওগ্রাফিক অ্যাডভেঞ্চার চ্যানেলে গ্রাহাম’স ওয়ার্ল্ড নামের একটি সাপ্তাহিক অনুষ্ঠানের উপস্থাপনা করতেন। এই অনুষ্ঠানে হিউজ পূর্বের সব বিশ্ব রেকর্ড ভেঙে আকাশপথে না গিয়েও পৃথিবীর সবগুলো দেশ ভ্রমণ অভিযানের বিভিন্ন বিষয় তুলে ধরেন।

দ্য ওডেসি এক্সপিডিশন
দ্য ওডেসি এক্সপিডিশন গ্রাহাম হিউজের একটি অভিযান যার উদ্দেশ্য জাতিসংঘের প্রতিটি সদস্য রাষ্ট্রে পদার্পণ করা। হিউজ যুক্তরাজ্যের প্রতিটা দেশেই গিয়েছিলেন। হিউজ জাতিসংঘের সদস্য রাষ্ট্র ছাড়াও বেশ কিছু দেশ ও অঞ্চলে গিয়েছিলেন, যেমন- ভ্যাটিকান সিটি, ফিলিস্তিনের আংশিক স্বীকৃত রাষ্ট্রসমূহ, পশ্চিম সাহারা, কসোভো এবং তাইওয়ান। জাতিসংঘ সদস্য রাষ্ট্রসমূহ মিলিয়ে তিনি মোট ২০১টি দেশে ভ্রমণ করেছেন। তবে হিউজ উত্তর কোরিয়াতে যাননি। তার ভ্রমণ অভিযানের নিয়ম ছিল: আকাশপথে যাওয়া যাবে না, কোন ব্যক্তিগত পরিবহন ব্যবস্থা ব্যবহার করা যাবে না, কোন রাষ্ট্রের দূরবর্তী কোন অঞ্চল বা বিশেষ অঞ্চলে গিয়ে দেশটি ভ্রমণ করা হয়েছে বলে বিবেচনা করা যাবে না।

২০১২ সালের নভেম্বরের ২৬ তারিখে হিউজ তার অভিযান সমাপ্ত করেন দক্ষিণ সুদানে প্রবেশের মাধ্যমে। অভিযান শেষে তিনি তার শহর লিভারপুলে ফিরে যান।
গিনেস বিশ্ব রেকর্ড অবশ্য হিউজের রাশিয়ায় প্রবেশ করা নিয়ে অসন্তষ্ট ছিল। কারণ এটাই একমাত্র দেশ ছিল যেখানে হিউজ কোন স্বীকৃত সীমান্ত প্রবেশ পথ দিয়ে প্রবেশ করেননি। ২০১৩ সালের জানুয়ারিতে হিউজ সঠিকভাবে ভিসা গ্রহণ করে পুনরায় রাশিয়ায় যান। দ্য ওডেসি এক্সপিডিশনে হিউজেস দাতব্য সংস্থা ওয়াটারএইড-এর পক্ষে প্রচারণা চালান।

বিশ্ব রেকর্ড
গ্রাহাম হিউজ এক বছরের মধ্যেই ১৩৩টি দেশে গণপরিবহন (বাস, ট্রেন, ট্রাম ইত্যাদি) ব্যবহার করে ভ্রমণ করার মাধ্যমে গিনেস বিশ্ব রেকর্ড অর্জন করেছেন। তিনি তার ৪ বছরব্যাপী অভিযানের প্রথম বছরেই এই স্বীকৃতি অর্জন করেন।
২০১৪ সালে গিনেস ওয়ার্ল্ড রেকর্ড নিশ্চিত করে যে, হিউজের “অভিযানটি ছিল সবচেয়ে কম সময়ে সব দেশে গণপরিবহন ব্যবহার করে ভ্রমণ অভিযান। এটির সত্যতা যাচাই করতে গিনেস বিশ্ব রেকর্ড দীর্ঘ সময়ে ব্যয় করেছে।“ গিনেস ওয়ার্ল্ড রেকর্ডের প্রধান মার্কো ফ্রিগেটি বলেন, “সাম্প্রতিককালে কোন রেকর্ড যাচাই করতে এতো সময় লাগেনি।“

চলচ্চিত্র ও অন্যান্য কাজ
হিউজ তার নিজের কোম্পানি হাইড্রা স্টুডিও থেকে বেশ কয়েকটি স্বল্প দৈর্ঘ্যের চলচ্চিত্র নির্মাণ করেছেন। ২০০৬ সালে তার একটি চলচ্চিত্র লিভারপুল ৪৮ ঘণ্টা ফিল্ম চ্যলেঞ্জ পুরস্কার পায়। ওয়ার্ল্ড চ্যালেঞ্জ এক্সপিডিশন্স নামক একটি ভ্রমণ পরিষেবাপ্রদানকারী প্রতিষ্ঠানের জন্য হিউজ কয়েকটি ভ্রমণ বিষয়ক ভিডিও তৈরি করেছেন। তিনি লিভারপুল-ভিত্তিক অনেক সঙ্গীতশিল্পী ও সঙ্গীত-প্রতিষ্ঠানের সাথে কাজ করেছেন। ইউটিউবে হিউজের 'ওয়ান সেকেন্ড এভরি কান্ট্রি' ভিডিওটি তুমুল জনপ্রিয় হয়। এটি কয়েক সেকেন্ডের মধ্যে প্রায় এক মিলিয়ন বার দেখা হয়। পরবর্তীকালে বিবিসি এবং সিবিএস এটি নিয়ে সংবাদও প্রচার করে। হিউজের বিশ্ব ভ্রমণ নিয়ে বাজফিড এবং এস্কুইয়ার ম্যাগাজিনে নিবন্ধ প্রকাশিত হয়েছে।

তথ্যসূত্র

বহিঃসংযোগ
 দ্য ওডেসি এক্সপিডিশন
 গ্রাহাম হিউজের ব্যক্তিগত ব্লগ

ব্রিটিশ অভিযাত্রী
১৯৭৯-এ জন্ম
জীবিত ব্যক্তি
গিনেস বিশ্ব রেকর্ড
ইংরেজ অভিযাত্রিক
ব্রিটিশ টেলিভিশন উপস্থাপক
লিভারপুলের লেখক
অ্যান্টন ডেভসিচ

অ্যান্টন পল ডেভসিচ (জন্ম: ২৮ সেপ্টেম্বর, ১৯৮৫) হ্যামিল্টনে জন্মগ্রহণকারী নিউজিল্যান্ডের বিশিষ্ট ক্রিকেটার। বামহাতি ব্যাটসম্যান হিসেবে নিউজিল্যান্ড ক্রিকেট দলে খেলছেন অ্যান্টন ডেভসিচ। পাশাপাশি দলের প্রয়োজনে বামহাতে অর্থোডক্স স্পিন বোলিং করে থাকেন। ঘরোয়া ক্রিকেটে নর্দার্ন ডিস্ট্রিক্টস নাইটস দলের প্রতিনিধিত্ব করছেন।

ঘরোয়া ক্রিকেট 
২০০৪ সালের আইসিসি অনূর্ধ্ব-১৯ ক্রিকেট বিশ্বকাপের পাঁচটি খেলায় নিউজিল্যান্ডের যুব দলের পক্ষে খেলেন। এক বছর পরেই ওতাগো’র বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি কোন উইকেট না পেলেও নয় নম্বরে ব্যাটিংয়ে নেমে ১৫ বাউন্ডারির সাহায্যে অপরাজিত ৯৪ রান সংগ্রহ করেন। ২০০৪-০৫ মৌসুমে তিনটি প্রথম-শ্রেণীর ক্রিকেটে অংশগ্রহণ করেন। কিন্তু পাঁচ ইনিংসের কোনটিতেই ৫০ রানের অধিক রান সংগ্রহ করতে ব্যর্থ হন তিনি। পরের বছর লিস্ট এ ও টুয়েন্টি২০ ক্রিকেটে অভিষেক ঘটলেও প্রথম একাদশে স্থান করে নিতে পারেননি।

আন্তর্জাতিক ক্রিকেট 
২৯ অক্টোবর, ২০১৩ তারিখে বাংলাদেশ দলের বিপক্ষে একদিনের আন্তর্জাতিকে অভিষিক্ত হন তিনি। একই বছরের ৬ নভেম্বর তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটে তার। ২০১৪ সালের আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলের সদস্য ছিলেন তিনি।

তথ্যসূত্র 

নিউজিল্যান্ডীয় ক্রিকেটার
১৯৮৫-এ জন্ম
জীবিত ব্যক্তি
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
নর্দার্ন ডিস্ট্রিক্টসের ক্রিকেটার
হ্যামিল্টন (নিউজিল্যান্ড) থেকে আগত ক্রিকেটার
লাহোর কালান্দার্সের ক্রিকেটার
ত্রিনবাগো নাইট রাইডার্সের ক্রিকেটার
সিডনি থান্ডারের ক্রিকেটার
নর্থ আইল্যান্ডের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
পারকি সমুদ্র সৈকত

পারকি সমুদ্র সৈকত বা পারকি সৈকত বাংলাদেশের চট্টগ্রাম শহর থেকে ২০ কিলোমিটার দক্ষিণে আনোয়ারা উপজেলায় অবস্থিত ১৩ কিলোমিটার দীর্ঘ সমুদ্র সৈকত। চট্টগ্রামের নেভাল একাডেমি কিংবা বিমানবন্দর এলাকা থেকে কর্ণফুলী নদী পেরোলেই পারকি চর পড়ে।

অবস্থান

চট্টগ্রাম শহর থেকে “পারকি সৈকতের” দূরত্ব প্রায় ৩৫ কি.মি.। এটা মূলত কর্ণফুলী নদীর মোহনায় অবস্থিত। অর্থাৎ কর্ণফুলী নদীর মোহনার পশ্চিম তীরে পতেঙ্গা সমুদ্র সৈকত এবং পূর্ব-দক্ষিণ তীরে পারকী সমুদ্র সৈকত। পারকী একটি উপকূলীয় সমুদ্র সৈকত। এ সৈকত চট্টগ্রাম জেলার আনোয়ার থানায় অবস্থিত। বারাসত ইউনিয়ন পরিষদ ২০১৩ সাল থেকে সৈকতকে পর্যটন স্পট হিসাবে প্রতিষ্ঠার চেষ্টা করছে।

প্রাকৃতিক সৌন্দর্য্য
পারকী সমুদ্র সৈকতে যাওয়ার পথে দেখা মিলে অন্যরকম এক দৃশ্য। আঁকা বাকা পথ ধরে ছোট ছোট পাহাড়ের দেখা মিলে। চট্টগ্রাম ইউরিয়া ফার্টিলাইজার লিঃ (সিউএফল) এবং কাফকোর দৃশ্যও পর্যটকদের প্রাণ জুড়ায়। পারকী সৈকতে যাওয়ার পথে কর্ণফুলী নদীর উপর প্রমোদতরীর আদলে নির্মিত নতুন ঝুলন্ত ব্রীজ চোখে পড়ে। বীচে ঢুকার পথে সরু রাস্তার দুপাশে সারি সারি গাছ, সবুজ প্রান্তর আর মাছের ঘের দেখা যায়। সৈকতে কক্সবাজার সমুদ্র সৈকতের মতো অসংখ্য ঝাউ গাছ আর ঝাউবন রয়েছে।

চিত্রশালা

আরও দেখুন
 বাংলাদেশের সমুদ্র সৈকতের তালিকা

তথ্যসূত্র

বহিঃসংযোগ

বাংলাদেশের সমুদ্র সৈকত
আনোয়ারা উপজেলা
বঙ্গোপসাগর
দ্য ক্যারাটে কিড (২০১০-এর চলচ্চিত্র)

কারাতে কিড হল ২০১০ সালের চাইনিজ মার্শাল আর্ট চলচ্চিত্র। যেটি পরিচালনা করেছেন হারাল্ড জয়ার্ট। এই চলচ্চিত্রটি শুরু হয় জ্যাকি চ্যান এবং জাডেন স্মীথ কে নিয়ে। এটি পরিবেশনা করেছেন উইল এবং জাডা পিনকেট স্মীথ। এটা ১৯৮৪ সালের একই নামের চলচ্চিত্রের পুনরায় নির্মাণ। এই চলচ্চিত্রে জ্যাকি চ্যান কুং ফু মাষ্টার এর অভিনয় করেছেন।

তথ্যসূত্র

বহিঃসংযোগ 

 
 
 
 
 

২০১০-এর চলচ্চিত্র
মার্কিন চলচ্চিত্র
২০১০-এর দশকের নাট্য চলচ্চিত্র
মার্কিন আসন্ন বয়সের চলচ্চিত্র
মার্কিন চলচ্চিত্রের পুনর্নির্মাণ
চীনের চলচ্চিত্র মাধ্যম
ইংরেজি ভাষার চলচ্চিত্র
কলাম্বিয়া পিকচার্সের চলচ্চিত্র
ভবিষ্যতের পটভূমিতে চলচ্চিত্র
চীনের পটভূমিতে চলচ্চিত্র
ম্যান্ডারিন ভাষার চলচ্চিত্র
২০১০-এর দশকের মার্কিন চলচ্চিত্র
২০১০-এর দশকের ইংরেজি ভাষার চলচ্চিত্র
চীনা মার্শাল আর্ট চলচ্চিত্র
শিশু নির্যাতন সম্পর্কে চলচ্চিত্র
হংকংয়ের মার্শাল আর্ট চলচ্চিত্র
পার্সোনাল এরিয়া নেটওয়ার্ক

পারসোনাল এরিয়া নেটওয়ার্ক (Personal Area Network) হচ্ছে ক্ষুদ্র পরিসরে সীমাবদ্ধ একধরনের নেটওয়ার্ক ।
কম্পিউটারের সাথে মোবাইল ফোন, টেলিফোন বা অন্যান্য ডিজিটাল ডিভাইসের মধ্যকার নেটওয়ার্ক একধরনের পারসোনাল এরিয়া নেটওয়ার্ক । শুধু কম্পিউটার নয়, দুইটি মোবাইল ফোনের মাঝে ব্লুটুথ দিয়ে ডাটা ট্রান্সফারের সময় যে নেটওয়ার্ক গঠিত হয় তাও পারসোনাল এরিয়া নেটওয়ার্ক (PAN) । তাই ক্ষুদ্র পরিসরে সীমাবদ্ধ একাধিক ডিজিটাল ডিভাইসের মধ্যকার নেটওয়ার্ককেই পারসোনাল এরিয়া নেটওয়ার্ক বলা যাবে ।
ডাটা ক্যাবল দিয়ে কানেকশন পারসোনাল এরিয়া নেটওয়ার্কের একটি সুন্দর উদাহরণ ।

পারসোনাল এরিয়া নেটওয়ার্ক তারযুক্ত বা তারবিহীন হতে পারে, তারবিহীন হলে তাকে ওয়্যারলেস পারসোনাল এরিয়া নেটওয়ার্ক (WPAN) বলা হয়, ব্লুটুথ (Bluetooth) ওয়্যারলেস পারসোনাল এরিয়া নেটওয়ার্কের একটি উদাহরণ । ওয়্যারলেস পারসোনাল এরিয়া নেটওয়ার্কের আরও কিছু উদাহরণ-
 ওয়াই-ফাই (Wi-Fi)
 ইনফ্রারেড ডাটা এসোসিয়েশন (IrDA), ইত্যাদি

তথ্যসূত্র

বহিঃসংযোগ 
 Intrabody Signalling by Tom Zimmerman and Neil Gershenfeld
 Archived version with working downloads
 ASPAN - Next Generation Personal Area Networks
IEEE 802.15 Working Group for WPAN

কম্পিউটার
নেটওয়ার্ক প্রোটোকল
নেটওয়ার্ক স্থাপত্য
তথ্য প্রযুক্তি
থিলান সামারাবীরা

থিলান থুসারা সামারাবীরা (; জন্ম: ২২ সেপ্টেম্বর, ১৯৭৬) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের পক্ষে আন্তর্জাতিক ক্রিকেট খেলছেন। ডানহাতে ব্যাটিংয়ে অভ্যস্ত থিলান সামারাবীরা কার্যকরী অফ-স্পিনার হিসেবেও দলে ভূমিকা রাখছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের প্রতিনিধিত্ব করেন।

খেলোয়াড়ী জীবন 
সামারাবীরা অফ-স্পিনার হিসেবে খেলোয়াড়ী জীবন শুরু করলেও মুত্তিয়া মুরালিধরনের জন্য জাতীয় দলে সুযোগ পাচ্ছিলেন না। ১৯৯৮ সালে একদিনের আন্তর্জাতিকে খেলার সুযোগ পান। কিন্তু টেস্ট খেলার জন্য তাকে আগস্ট, ২০০১ সাল পর্যন্ত অপেক্ষা করতে হয়েছে। ভারত দলের বিপক্ষে অভিষেক টেস্টেই দূর্দান্ত সেঞ্চুরি করে সবাইকে অবাক করে দেন। তার অসামান্য ক্রীড়ানৈপুণ্যে শ্রীলঙ্কা শক্তিশালী ভারত দলের বিপক্ষে ২-১ ব্যবধানে টেস্ট সিরিজ জয় করে। পরবর্তী পাঁচ টেস্টে তিনি আরও দু’টি শতক করেন যার সবগুলোই নিজ মাঠ কলম্বোর সিংহলীজ স্পোর্টস ক্লাব মাঠে করেছিলেন।

এরফলে আন্তর্জাতিক ক্রিকেট অঙ্গনে তার অবস্থান পাকাপোক্ত হয় ও দলে মাঝারি সারির ব্যাটসম্যান হিসেবে অবসরগ্রহণকারী অরবিন্দ ডি সিলভা ও হাসান তিলকরত্নের শূন্যস্থান পূরণে সক্ষম হয়।

কিন্তু ইংল্যান্ড সফরে টেস্ট সিরিজে চার ইনিংসের কোনটিতেই দুই সংখ্যা গড়তে ব্যর্থ হওয়ায় দল থেকে বাদ পড়েন। এরপর তাকে শ্রীলঙ্কা এ দলের অধিনায়ক মনোনীত করা হয়। ব্রিসবেনে অস্ট্রেলিয়ার বিপক্ষে পুনরায় তাকে অন্তর্ভুক্ত করা হয়। উভয় ইনিংসে যথাক্রমে ১৩ ও ২০ রান সংগ্রহ করেন। ফলে তাকে রেখে কুমার সাঙ্গাকারাকে হোবার্ট টেস্টে নেয়া হয়। তারপর থেকেই দলে অনিয়মিত ছিলেন তিনি। ক্যান্ডিতে ইংল্যান্ড দলের বিপক্ষে অনুষ্ঠিত প্রথম টেস্টে তাকে ডাক দেয়া হয়।

২০১১ সালে সফরকারী অস্ট্রেলিয়ার বিপক্ষে দূর্বল খেলা উপহার দেয়ায় পাকিস্তান দলের বিপক্ষে অনুষ্ঠিত সিরিজে তাকে নেয়া হয়নি। দক্ষিণ আফ্রিকা সফরে তাকে দলের বাইরে রাখলেও শেষদিকে মাহেলা জয়াবর্ধনের হাঁটুর আঘাতপ্রাপ্তির কারণে তাকে অন্তর্ভুক্ত করা হয়। তিন টেস্ট সিরিজের দুইটিতে তিনি সেঞ্চুরি করেন। এরফলে আইসিসি প্লেয়ার র‌্যাঙ্কিংয়ে প্রথমবারের মতো শীর্ষ দশে অন্তর্ভুক্ত হন।

লাহোর আক্রমণের শিকার 
আরও পাঁচজন শ্রীলঙ্কান ক্রিকেটারের সাথে তিনিও লাহোর আক্রমণের শিকার হন। ৩ মার্চ, ২০০৯ তারিখে পাকিস্তান সফরে গাদ্দাফি স্টেডিয়ামে যাবার পথে তাদের বাসে আক্রমণ হয়। অন্যদের তুলনায় তিনি বেশি আহত হন। উরুতে আঘাত পাওয়ায় তাকে হাসপাতালে নিয়ে যাওয়া হয়। আক্রমণে দুইজন সাধারণ নাগরিক নিহত হন।

ব্যক্তিগত জীবন 
কলম্বোর আনন্দ কলেজে অধ্যয়ন করেন তিনি। ইরান্দাতি সামারাবীরা নাম্নী এক রমণীর পাণিগ্রহণ করেন। এ দম্পতির ওসুনি ও সিদ্ধা নাম্নী দুই কন্যা রয়েছে। ভাই দিলীপ সামারাবীরাও শ্রীলঙ্কার পক্ষে ১৯৯৩ থেকে ১৯৯৫ সাল পর্যন্ত টেস্ট ক্রিকেট খেলেছেন।

তথ্যসূত্র

বহিঃসংযোগ 

শ্রীলঙ্কান ক্রিকেটার
১৯৭৬-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
শ্রীলঙ্কার একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
১৯৯৮ কমনওয়েলথ গেমসের ক্রিকেটার
কোল্টস ক্রিকেট ক্লাবের ক্রিকেটার
সিংহলিজ স্পোর্টস ক্লাবের ক্রিকেটার
সন্ত্রাসী হামলায় আক্রান্ত শ্রীলঙ্কান
কলম্বো থেকে আগত ক্রিকেটার
ওয়েয়াম্বার ক্রিকেটার
কন্দুরাতার ক্রিকেটার
কন্দুরাতা ওয়ারিয়র্সের ক্রিকেটার
ওরচেস্টারশায়ারের ক্রিকেটার
আনন্দ কলেজের প্রাক্তন শিক্ষার্থী
কমনওয়েলথ গেমসে শ্রীলঙ্কার প্রতিযোগী